recursal/SuperWikiNEXT-32B huggingface dataset:
**ஸ்ரீவர்தன் தாலுகா**, இந்தியாவின் மகாராட்டிரா மாநிலத்தின் ராய்கட் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் ஸ்ரீவர்தன் நகரம் ஆகும். இத்தாலுகா 1 நகராட்சியும், 1 கணக்கெடுப்பில் உள்ள ஊர் மற்றும் 78 வருவாய் கிராமங்களையும் கொண்டுள்ளது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, ஸ்ரீவர்தன் தாலுகாவின் மொத்த மக்கள் தொகை 83,027 ஆகும். மக்கள் தொகையில் ஆண்கள் 38,517 மற்றும் பெண்கள் 44,510 ஆக உள்ளனர். பாலின விகிதம் 1000 ஆண்களுக்கு 1,156 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 9017 - 11% ஆகும். சராசரி எழுத்தறிவு 82.32% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 2,467 மற்றும் 9,476 ஆகவுள்ளனர். இதன் மக்கள் தொகையில் இந்துக்கள் 73.24%, இசுலாமியர்கள் 22.8%, பௌத்தர்கள் 3.3%, சமணர்கள் 0.36%, கிறித்துவர்கள் 0.09% மற்றும் பிறர் 0.21% ஆக உள்ளனர்.

மேற்கோள்கள்
-----------

1. ↑  DISTRICT RAIGAD
2. ↑  Villagages and Towns of Shrivardhan Taluka
3. ↑  Shrivardhan Taluka Population, Caste, Religion Data - Raigarh district, Maharashtra
பஞ்சாப் ஜலந்தர் நகரில் உள்ள தேவி தாலாப் கோயில்
**தேவி தாலாப் கோயில்** அல்லது **தேவி தாலாப் மந்திர்** (*Devi Talab Temple*) என்றறியப்படும் இந்த கோயில், இந்திய பஞ்சாப் பகுதியில் ஜலந்தர் நகரின் இதய பகுதியில் அமைந்துள்ளது. மிகவும் பிரசித்திபெற்ற இந்த ஆன்மிக தலமானது, 51 சக்தி பீடங்களில் ஒன்றாக புகழ் பெற்றுள்ளது. ஜலந்தர் நகர தொடருந்து நிலையத்திலிருந்து 1 கிலோமீட்டர் தொலைவில் அமைக்கப்பட்டுள்ள இக்கோயில், பஞ்சாப் ஜலந்தரின் புராதனக் கோயில்களில் ஒன்றாகும்.

தல வரலாறு
---------

நாட்டுப்புற கதைகளின்படி, தேவியின் வலது மார்பகம் இந்த தலத்தில் விழுந்ததாக கருதப்படுகிறது. உன்னதமான இக்கோயிலின் மேற்கூரை, தலைகீழ் கூம்பு வடிவத்தில் கட்டமைக்கப்பட்டு, தங்கத் தகடுகள் கொண்டு மூடப்பட்டுள்ளது. தல தெய்வமாக துர்க்கை (தமிழ்: கொற்றவை) வடிவில் சக்தி வீற்றுள்ள இந்த கோயிலில், பிஷான் பைரவ் எனும் பெயரில் சிவன் சிலையும் நிறுவப்பட்டுள்ளது.

தலத் தகவல்
----------

200 ஆண்டுகள் பழமையான இந்த தேவி தாலாப் கோயிலை, சமீபத்தில் புனரமைக்கப்பட்டு நவீனமயமாக்கப்பட்டது. புனித நீரால் சுற்றிவளைக்கப்பட்ட இக்கோயில் குளத்தில் பக்தர்கள் புனித நீராடுகின்றனர். மேலும், ஒவ்வொரு ஆண்டும் டிசம்பர் மாதத்தில் அரிவல்லப் சங்கீத சம்மேளனம் (*Hariballabh Sangeet Sammelan*) எனும் இசை நிகழ்ச்சி இந்த கோயில் வளாகத்தில் நடத்தப்படுகிறது. முக்கியத்துவம் வாய்ந்த இந்நிகழ்வு, சுவாமி அரி வல்லப் (*Swami Hariballabh*) என்பவரின் நினைவாக நடத்தப்படுகிறது. இந்நிகழ்ச்சியில் கலந்துகொள்ளவும், கண்டு ரசிக்கவும் நாடெங்கிலுமிருந்து ஏராளமான இசைக்கலைஞர்கள் மற்றும் ரசிகர்கள் இந்த கோயிலுக்கு வருகைபுரிகின்றனர். மேலும், இந்த கோயிலுக்கு அருகிலேயே ஒரு காளி கோயிலும், மற்றும் பிஷான் பைரவ் எனும் சிவன் கோயிலும் முக்கியமான கோயிலாகும். அதோடு, அமர்நாத் குடைவரைக்கோயிலைப் போன்றே இந்த தேவி தலாப் கோயில் அமைந்திருப்பது குறிப்பிடத்தக்கது.

சுற்றுலா தகவல்
--------------

தேவி தாலாப் கோயிலுக்கு வருகைதரும் சுற்றுலாப் பயணிகள் வசதிக்காக, ஜலந்தர் நகரத்தில் பயணிகளுக்கு ஏதுவாக எளிய, மற்றும் வசதியுடன் கூடிய பல விடுதிகள் உள்ளது. மேலதிக தகவல்களுக்கு பின்வரும் முகவரியில் தொடர்பு கொள்ளலாம்:.

* **முகவரி**: தேவி தாலாப் மந்திர்,  
தடா ஆர்.டி. ஜலந்தர் ஹெச்ஓ (HO), என்.ஆர் தொடருந்து நிலையம்  
ஜலந்தர்,  
பஞ்சாப்,  இந்தியா,  
அஞ்சல் குறியீடு: 144001  
தொலைத்தொடர்பு எண்: 0181-2291252, 2293445

புற இணைப்புகள்
--------------

* devitalabmandir.com | Mandir Devi Talab © 2012 | தேவி தாலாப் கோயிலின் ஆங்கில தகவல்கள்
* www.youtube.com | Uploaded on 31 Oct 2010 | தேவி தாலாப் கோயில் பகுதியின் காணொளிக் காட்சிகள்

சான்றாதாரங்கள்
--------------

1. ↑  "About Mandir". devitalabmandir.com (ஆங்கிலம்) - 2012. 2016-07-21 அன்று பார்க்கப்பட்டது.
2. ↑  "About Mandir". devitalabmandir.com (ஆங்கிலம்) - 2012. 2016-07-21 அன்று பார்க்கப்பட்டது.
3. ↑  "About Devi Talab Mandir Information-Jalandhar". www.hoparoundindia.com (ஆங்கிலம்). Nov 9 2012. 2018-05-30 அன்று மூலம் பரணிடப்பட்டது. 2016-07-21 அன்று பார்க்கப்பட்டது. Check date values in: `|date=` (உதவி)
4. ↑  "Devi Talab Mandir Info-Contact Details". www.hoparoundindia.com (ஆங்கிலம்). Nov 9 2012. 2018-05-30 அன்று மூலம் பரணிடப்பட்டது. 2016-07-21 அன்று பார்க்கப்பட்டது. Check date values in: `|date=` (உதவி)

* ஜலந்தர் தேவி தாலாப் கோயில் புறத்தோற்றம்
[*தொடர்பிழந்த இணைப்பு*]
கணிதத்தில், **தொடர் விரிவு** (*series expansion*) என்பது அடிப்படை கணிதச் செயல்களால் (கூட்டல், கழித்தல், பெருக்கல், வகுத்தல்) விவரிக்க முடியாத ஒரு சார்பினைக் கணக்கிடும் முறையாகும்.

அவ்வாறு கணக்கிடும்போது கிடைக்கும் *தொடரை* முடிவுறு உறுப்புகளைக் கொண்டதாக மட்டுப்படுத்திச் சார்பினை தோராயப்படுத்தலாம். தொடரில் எடுத்துக்கொள்ளப்படும் உறுப்புகளின் எண்ணிக்கை குறைந்தளவாக இருப்பதைப் பொறுத்து தோராயமாக்கப்படல் எளிதாகும்.

எடுத்துக்காட்டுகள்
------------------

* டெய்லர் தொடர்:

ஒரு சார்புக்கு, தனிப்பட்டதொரு புள்ளியில் காணப்படும் வகைக்கெழுக்களில் அமைந்த அடுக்குத் தொடராகும்
{\displaystyle {\frac {1}{1-x}}=\sum \_{n=0}^{\infty }x^{n}=1+x+x^{2}+x^{3}+\cdots ,}
{\displaystyle e^{x}=\sum \_{n=0}^{\infty }{\frac {x^{n}}{n!}}=1+x+{\frac {x^{2}}{2!}}+{\frac {x^{3}}{3!}}+\cdots ,}
{\displaystyle \sin(x)=\sum \_{n=0}^{\infty }{\frac {(-1)^{n}x^{2n+1}}{(2n+1)!}}=x-{\frac {x^{3}}{3!}}+{\frac {x^{5}}{5!}}-{\frac {x^{7}}{7!}}+\cdots ,}
* மெக்லாரின் தொடர்:

டெய்லர் தொடரின் ஒரு சிறப்பு வகையாகும். இதில் சார்பின் வகைக்கெழுக்கள் பூச்சியத்தில் காணப்படுகின்றன
* லாரெண்ட் தொடர்:

எதிர்ம அடுக்குகளுக்கு நீட்டிக்கப்பட்ட டெய்லர் தொடர்
{\displaystyle 1+x^{-1}+x^{-2}+\cdots }
* டிரிழ்ச்லெட் தொடர்:

இது எண் கோட்பாட்டில் பயன்படுத்தப்படுகிறது.
{\displaystyle \zeta (s)=\sum \_{n=1}^{\infty }{\frac {1}{n^{s}}},} (ரீமன் இசீட்டா சார்பியம்)
* ஃபூரியே தொடர்:

காலமுறைச் சார்புகளை சைன், கொசைன்களில் அமைந்த தொடராகத் தருகிறது.
* நியூட்டேனியத் தொடர்

{\displaystyle f(s)=\sum \_{n=0}^{\infty }(-1)^{n}{s \choose n}a\_{n}=\sum \_{n=0}^{\infty }{\frac {(-s)\_{n}}{n!}}a\_{n}}

மேற்கோள்கள்
-----------

* "Series Expansion." From MathWorld--A Wolfram Web Resource, created by Eric W. Weisstein.

வெளியிணைப்புகள்
---------------

* SERIES EXPANSION
**டி.ஐ. நிறுவனம்** (TI Cycles of India) சென்னையை சேர்ந்த *முருகப்பா குழுமத்தின்* கீழ் செயல்பட்டு வரும் இந்தியாவின் முன்னோடி மிதிவண்டி தயாரிப்பு நிறுவனங்களில் ஒன்றாக திகழ்கிறது. 1949ஆம் ஆண்டு முருகப்பா குழுமமும் ஐக்கிய இராச்சியத்தின் ட்யூப் இன்வெஸ்ட்மென்ட் குழுமத்தின் சர் இவான் இசுடெடெபோர்டும் இணைந்து நிறுவிய இந்த நிறுவனம் இந்தியாவில் புகழ்பெற்ற **ஹெர்குலீசு** , **பிஎஸ்ஏ** மற்றும் **பிலிப்சு** என வணிகப்பெயரிட்ட மிதிவண்டிகளை தயாரிக்கிறது.இதன் உற்பத்தி தொழிற்சாலைகள் சென்னையை அடுத்த அம்பத்தூரிலும் மகாராட்டிராவில் நாசிக்கிலும் உத்தரப் பிரதேசத்தில் நொய்டாவிலும் உள்ளன. இந்தியாவின் மிகப்பெரும் மிதிவண்டி தயாரிப்பாளராக விளங்குவதுடன் சிறப்பு மிதிவண்டி இரகங்களான மலையேற்ற மிதிவண்டிகள், விளையாட்டுப் பந்தய மிதிவண்டிகள் போன்றவற்றைத் தயாரிப்பதில் முதன்மையானதாகவும் விளங்குகிறது. அண்மையில் காலமாற்றத்திற்கு தக்கவாறு எடை குறைந்த கரி (கார்பன்) இழைகளால் தயாரான மிதிவண்டிகளை அறிமுகப்படுத்தியுள்ளது .ஒரு ஆண்டுக்கு கிட்டத்தட்ட மூன்று மில்லியன் மிதிவண்டிகளை தயாரிக்கும் திறன்கொண்டுள்ளது. 
இந்தியாவில் நடைபெறும் பல மிதிவண்டி விளையாட்டுக்களை ஆதரித்து வருகிறது.காட்டாக, 900 கிமீக்கும் கூடுதலான நீலகிரி சுற்றுலா போட்டிக்கு தனது பிஎஸ்ஏ வணிகப்பெயர் சார்பாக புரவலராக இருந்து வருகிறது.

மேற்கோள்கள்
-----------

1. ↑  இந்தியாவின் முதல் கார்பன் லைட்வெயிட் சைக்கிள்:டி.ஐ அறிமுகம்
[*தொடர்பிழந்த இணைப்பு*]

வெளியிணைப்புகள்
---------------

* டிஐ சைக்கிள்ஸ் அலுவல்முறைப் பக்கம் பரணிடப்பட்டது 2011-07-17 at the வந்தவழி இயந்திரம்
* டிஐ மிதிவண்டிகள் பரணிடப்பட்டது 2011-10-13 at the வந்தவழி இயந்திரம்
* பிஎஸ்ஏ-ஹெர்குலீசு மிதிவண்டிகள்
* The Flying Pigeon Project- An enthusiast bicycle site with information on Indian bicycle manufacturers.
* முருகப்பா குழுமம் பரணிடப்பட்டது 2021-04-15 at the வந்தவழி இயந்திரம்
**ஜலகாம்பாறை வெற்றிவேல் முருகன் கோயில்** தமிழ்நாட்டில் வேலூர் மாவட்டம், ஜலகாம்பாறை என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் வெற்றிவேல் முருகன், வள்ளி, தெய்வயானை சன்னதிகளும், வேல் மன்டபம், விநாயகர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஆடி கிருத்திகை மாதம் முக்கிய திருவிழா நடைபெறுகிறது. கார்த்திகை தீபம் மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தொடித்தலை விழுத்தண்டினார்** சங்ககாலப் புலவர்களில் ஒருவர். இவரது இயற்பெயர் தெரியவில்லை. இவரது பாடலில் பயின்றுவந்துள்ள 'தொடித்தலை விழுத்தண்டு' ஒன்னும் அரிய தொடரைக்கொண்டு இவருக்குப் பெயர் சூட்டப்பட்டுள்ளது. எட்டுத்தொகை நூல்களைத் தொகுத்த ஆசிரியர்கள் இவ்வாறு பலருக்குப் பெயர் சூட்டியுள்ளனர். புறநானூறு 243 எண்ணுள்ள ஒரே ஒரு பாடல் மட்டும் இவர் பாடியதாகக் காணப்படுகிறது. 

* இவர் தன் இளமைப் பருவம் தன் கையை விட்டுப் போனதைப் போனதைப் பாடியுள்ளார். எனவே இது கையறுநிலைத் துறைப் பாடல்.

கையறுநிலை
---------

கல்லா இளமை யாண்டு உண்டுகொல்லோ! இனி நினைந்து இரக்கம் ஆகின்று - இளமை கழிந்து போனதை எண்ணி பெருமூதாளர் ஒருவர் வருந்துகிறார்.

கல்லா இளமை
----------

பிறர் சொல்லிக் கொடுத்ததையோ, தான் கற்றறிந்ததையோ எண்ணிப் பார்க்காமல் தன் இளமைத் திணவு சொல்வதை மட்டும் பின்பற்றும் பருவம் 'கல்லா இளமை'

### கயமாடும் மகளிர்

பருவப் பெண்களை மகளிர் எனல் சங்ககால வழக்கு. மகளிர் குளத்தில் நீராடுகின்றனர். குளத்தில் பூத்திருக்கும் பூவைப் பறித்து வருகின்றனர்.

#### பாவை

மகளிர் பாவை செய்து அந்தப் பாவைப்பொம்மைக்குக் குளத்தில் பறித்துவந்த பூக்களை அழகாகத் தைத்துச் சூட்டி மகிழ்கின்றனர்.

#### மூழ்கு நீச்சல் விளையாட்டு

ஆடவருள் கல்லா இளையர் ஒளிவு மறைவு இன்றி அவர்களோடு சேர்ந்து நீந்தி விளையாடுகின்றனர். சில வேளைகளில் மகளிரோடு தழுவி விளையாடுகின்றனர். சில வேளைகளில் மரக்கிளைகளைப் பற்றிக்கொண்டு தொங்கி மகளிர்க்குத் தம் திறமையை வெளிப்படுத்துகின்றனர்.

அருகிலுள்ள மருத மரத்தில் ஏறித் தண்ணீரில் குதித்து மூழ்கி குளத்துறையின் அடியில் உள்ள மண்ணை எடுத்துவந்து காட்டி மகிழ்கின்றனர்.

பெருமூதாளர்
-----------

இப்போது அந்த இளமைக்காலம் போய்விட்டது. முதுமையிலும் முதிர்ந்து பெருமூதாளர் ஆகிவிட்டனர். அவர்களது தலை நடுங்குகிறது. பேசும்போது இடையிடையே இருமல் வருகிறது.

### தொடித்தலை விழுத்தண்டு

நிற்கவோ நடக்கவோ ஊன்றுகோலின் துணை வேண்டியுள்ளது. அந்த ஊன்றுகோலையும் அவர்களால் பிடிக்க முடியவில்லை. ஊன்றுகோலின் தலையில் பூண் இருப்பதால் அந்தப் பூணோடு சேர்த்துப் பிடித்துக்கொள்கின்றனர்.

ஒல்லையூர் கிழான் மகன் பெருஞ்சாத்தன்
-----------------------------------

இந்தப் பாடல் இந்தப் பெருமகனின் தோற்றத்தைக் கண்டு பாடியதாகச் சில பதிப்புகள் தெரிவிக்கின்றன.
தொல்காப்பியர் மொழியை அதாவது சொல்லை புணர்நிலைக் கோணத்தில் மூன்று வகையாக 'மொழிமரபு' இயலில் பாகுபடுத்திக் காட்டுகிறார். அவை: 1.ஓரெழுத்தொருமொழி, 2.ஈரெழுத்தொருமொழி, 3. இரண்டு இறந்து இசைக்கும் தொடர்மொழி என்பன.

ஓரெழுத்தொருமொழியும், ஈரெழுத்தொருமொழியும் இரண்டு மாத்திரை அளவில் மிகாதவை. **இரண்டு மாத்திரையைக் காட்டிலும் மிகுந்த ஒலி கொண்டவை** தொடர்மொழி. அதாவது இரண்டு-மாத்திரையை இறந்து இசைப்பவை.

ம்-ன் மயங்கும் தொடர்மொழி
------------------------

நிலம் - நிலன், பிலம் - பிலன், கலம் - கலன், வலம் - வலன், உலம் - உலன், குலம் - குலன், கலம் - கடன், பொலம் - பொலன், புலம் - புலன், கலம் - கலன், நலம் - நலன், குளம் - குளன் -- என இத் தொடக்கத்தன. (இவை நச்சினார்க்கினியார் எடுத்துக்காட்டுகள்.
### எப்போது மயங்கும்

இதனைத் தொல்காப்பியரோ, தொல்காப்பிய உரையாசிரியர்களோ விளக்கவில்லை. என்றாலும் இலக்கிய ஆட்சிகளை நோக்கும்போது மயங்கம் எதனால் என்பதை நாம் உணர்ந்துகொள்ள முடிகிறது. கீழ் வரும் ஆட்சிகளைப் பாருங்கள். தெளிவாகப் புரிந்தவிடும்.
அறம் பூண்டார் - திருக்குறள் 23
அறம் பெருகும் - திருக்குறள் 96
அறம் பார்க்கும் - திருக்குறள் 130
அறம் பொருள் கண்டார் - திருக்குறள் 141
அறம் கூறான் - திருக்குறள் 181
அறம் கூறும் - திருக்குறள் 183 - இப்படிப் பல
அனைத்தறன் ஆகுல நீர பிற - திருக்குறள் 34
அறனே - திருக்குறள் 39
அன்பும் அறனும் உடைத்தாயின் - திருக்குறள் 45
அறன் இழுக்கா இல்வாழ்க்கை - திருக்குறள் 48
அறன் எனப்பட்டதே - திருக்குறள் 49 - இப்படிப் பல
அறன்கடை நின்றாருள் எல்லாம் பிறன்கடை நின்றாரின் பேதையார் இல் - திருக்குறள் 142 (இதில் பிறன் என்னும் சொல் மயங்காதாகையால் எதுகைக்காக 'அறங்கடை' என்பது 'அறன்கடை' எனத் திரிந்து நின்றது.)
அறன்வலியுறுத்தல் - திருக்குறள் அதிகாரம் 4 (இதில் 'வ' எழுத்து அரையுயிர்)

விதி
----

இந்த ஆட்சிகள் **உயிரெழுத்து ஒன்றும்போது 'ன்' என்றும், மெய்யோடு அதாவது உயிர்மெய்யோடு ஒன்றும்போது 'ம்' என்றும் மயங்கும்** என்னும் தமிழ்மரபினை உணர்த்துகின்றன. 

ஏனைய மொழிகளுக்கும் இந்த விதி பொருந்துவதைச் சங்கநூல் ஆட்சிகளில் உணர்த்துகொள்ளலாம்.

ம்-ன் மயங்காத் தொடர்மொழி ஒன்பது
-------------------------------

* இளம்பூரணர் எடுத்துக்காட்டு

அழன், உகின், கடான், குயின், செகின், பயின், புழன், வயான், விழன்,
* நச்சினார்க்கினியார் விளக்கம்

அழன், எகின், கடான், குயின், செகின், பயின், புழன், வயான், விழன்,
உரல் கோடிட்ட பிடரி புறா
இவை கழுத்தில் காணப்படும் நிறப்புள்ளி (பிடரி) காரணமாக இப்பெயர் பெற்றன.

தோற்றம்
-------

கோடிட்ட பிடரி புறாக்கள் உரல் பகுதிக்கு 18ம் நூற்றாண்டில் கொண்டுவரப்பட்டன. இவை கவுன்ட் ஒர்லாபின் புறாக் கூடுகளில் வளர்க்கப்பட்டன.

வெளிப்புற தோற்றம்
-----------------

சிறிய உருவம், மார்பிலிருந்து வால் வரை 25 செ.மீ. நீளம். நெறிப்படுத்தப்பட்ட உடல். குட்டையான கழுத்து. அகன்ற மார்பு. வாலுக்கு நேரான அகன்ற முதுகு.

* தலை: உருண்டை, அகலமான நெற்றி. தலை எலும்பின் மேற்பகுதி பலவீனமாக உருப்பெற்றுள்ளது. மண்டை ஓட்டின் பின் பகுதி உருளை மற்றும் கழுத்துடன் மெதுவாக இணைந்துள்ளது.
* கண்கள்: கருப்பு நிறத்தவை.
* அலகு: குட்டையானது (7–10 மி.மீ.), மெல்லியது, இறுக்கமாக மூடப்பட்டுள்ளது. வெண்ணிற அலகு.
* அலகுப்பூ: சிறியது, மெல்லியது, அலகுக்கு எதிராக இறுக்கமானது.
* கண்ணிமை: குறுகிய, மெல்லிய, வெண்ணிறமானது.
* கழுத்து: குட்டையானது, பலமானது.
* மார்பு: அகலமானது, நன்றாக வளர்ந்தது.
* முதுகு: நேரானது, தோள்பட்டையில் அகலமானது.
* சிறகுகள்: உடல் எதிரான இறுக்கமானவை, வாலின்மேல் தாங்கப்பட்டுள்ளன மற்றும் 1–2 செ.மீ. வாலைவிட குட்டையானவை.
* வால்: நேரான, இறுக்கமான 12 இறகுகள். அகலமான இறகுகள். வாழும், முதுகும் நேராக உள்ளன.
* கால்கள்: குட்டையானவை, கருஞ்சிவப்பு நிறம், அடிக்கால் எலும்பில் இருந்து குதிகால் வரை 2.5 செ.மீ. வெண்ணிற நகங்கள்.
* இறகு அலங்காரங்கள்: இல்லை.
* இறகு தரம்: தோகை இறுக்கமாக உள்ளது.

வண்ணம்
------

வெள்ளை.

முறை
----

தலை எலும்பின் மேற்பகுதியில் 10 மி.மீ. அளவில் ஒரு நிறப்புள்ளி. கழுத்தின் பிற்பகுதியில் "சிவப்பு நிறப்புள்ளி அல்லது பிடரி" உள்ளது. பிடரி சமச்சீராக கழுத்தின் பின்புறம் கீழே செல்கிறது. பிடரி முட்டை, பிறை அல்லது முக்கோணம் போன்ற வடிவில் இருக்கலாம். சிவப்பு நிற வால் மற்றும் வாலில் 2-3 செ.மீ. அகல வெண்ணிற கோடு. வாலின் கீழ் பகுதி வெள்ளை அல்லது சிவப்பு. மற்றபடி வெள்ளை நிறப் புறாவாகும். பெண் புறாக்களில் வாலிலுள்ள வெண் கோடு குறுகலாக உள்ளது.

அனுமதிக்கப்பட்ட குறைபாடுகள்
---------------------------

நிற "தொப்பி" சற்றே தலை எலும்பின் மேற்பகுதி இருந்து "தவறிவிடுதல்". நிற பிடரி முதுகிலிருந்து கீழே செல்லுதல். பிடரி வடிவில் முக்கியமற்ற குறைபாடுகள். வாலின் கீழ் பகுதியில் மங்கலான வெள்ளைக் கோடு. வெள்ளை நிற கண்கள். மங்கலான சாம்பல் நிற வால்.

அனுமதிக்கப்பட முடியாத குறைபாடுகள்
---------------------------------

குறுகிய தலை. அலகு 10 மி.மீ.க்கும் நீளமாக இருத்தல்.கொண்டைகள், இறகு நிறைந்த கால்கள். வேறுபட்ட நிற கண்கள். வாலில் தாங்கப்படாத சிறகுகள்.பிடரி இறகுகளில் அல்லது இரைப்பையில் காணப்படுதல். பெரிய உடலமைப்பு. வாலில் வெண்ணிற இறகுகள். சிறகுகளிலும், உடலிலும் வண்ணத்துடன் இருத்தல். வெண்கோடு வாலில் இல்லாமல் இருத்தல். தலை எலும்பின் மேற்பகுதியில் நிறப்புள்ளி இல்லாமல் இருத்தல். கழுத்தில் பிடரி இல்லாமல் இருத்தல்.

மேலும் காண்க
------------

புறா வகைகளின் பட்டியல்

விக்கிமீடியா பொதுவகத்தில்,  
 ***Ural striped maned pigeon***   
என்பதின் ஊடகங்கள் உள்ளன.
**சுய எண்கள்** என்பவை கப்ரேக்கர் என்ற இந்தியக் கணிதவியலாளர் கண்டறிந்த எண்கள் ஆகும். ஓர் எண்ணில் உள்ள இலக்க எண்களின் கூட்டுத் தொகையை அவ்வெண்ணுடன் கூட்ட ஒரு புதிய எண் கிடைக்கும் மீண்டும் மீண்டும் இதை செய்ய புதிய புதிய எண்கள் தொடர்ந்து கிடைத்துக் கொண்டே வரும் இவற்றை சுய எண்கள் என்கிறோம்.
சான்று:

* 37+10 = 47 (3+7 =10)
* 47+11 = 58 (4+7 =11)
* 58+13 = 71 (5+8 =13)
* 71+8 = 79
* 79+16 = 95

இது போல தொடர்ந்து கணக்கிட்டுக் கொண்டே செல்லலாம். மற்றொரு சான்றாக கீழ்கண்ட எண் தொடரைக் குறிப்பிடலாம்.  

7--> 14--> 19--> 29--> 40--> 44--> 52--> 59 --> 73--> 83--> 94 --> 107 --> 115 --> 122 --> 127  

(14=1+4=5;14+5=19, 1+9=10;10+19=29, 29=2+9=11;29+11=40)
இத்தொடரில் 14-ல் இருந்து அதற்குப் பிறகு வரும் அனைத்து எண்களும் உருவாக்கப்படும் எண்களாகும். அதாவது வரிசையில் ஓர் எண் அதற்கு முந்தி உள்ள எண்ணிலிருந்து உருவாக்கப்படுகிறது எனலாம். இத்தொடரில் முதலாய் உள்ள 7 என்ற எண்ணை உருவாக்கக் கூடிய உருவாக்கி இல்லை. எனவே இது போன்ற எண்கள் உருவாக்கி இல்லாத எண்கள் எனப்படுகின்றன. உருவாக்கி இல்லாத எண்களே சுய எண்கள் ஆகும்.

1முதல் 100 வரைஉள்ள சுய எண்கள்
-----------------------------

கப்ரேக்கர் சுய எண்களை ஆராய்ந்ததில் நூற்றுக் கணக்கான சுய எண்கள் இருப்பதைக் கண்டறிந்து அறிவித்துள்ளார். அவற்றுள் 100க்குள் உள்ள சுய எண்கள் 1,3,5,7,9,20,31,42,53,64,75,86, மற்றும் 97 ஆகிய 13 எண்கள் ஆகும்.

சுய எண்களை இனங்காணும் முறை
--------------------------

**N** என்பது ஒரு சுய எண். இதன் ஓரிலக்க எண் மூலத்தை **S** என்போம். இது ஒற்றையாகவோ இல்லை இரட்டையாகவோ இருக்கலாம். எண்ணின் ஓரிலக்க எண் மூலத்திலிருந்து **C** என்ற எண்ணைக் கண்டறியலாம்.  

S ஒற்றையாக இருந்தால் **C=S+2/**2

இரட்டையாக இருந்தால் **C = S/2**  

C- ன் மதிப்பைக் கண்ண்டறிந்த பின் கீழ்வரும் தொடரை அமைத்து ஆராயலாம்.

N-C; N-C-9; N-C-18; N-C-27...

உசாத்துணை
---------

* டாக்டர் மெ. மெய்யப்பன் .'விளையாட்டுக் கணக்குகள்' அறிவுப் பதிப்பகம். ஜூன்,2003.
அரிசி மாவை அரைக்கும் பாரம்பரிய உரல்
**அரிசி மாவு (Rice flour** (also **rice powder**) என்பது அரிசியில் இருந்து செய்யப்படும் மாவு ஆகும்.

தயாரிப்பு
---------

அரிசி மாவு வெள்ளை அரிசி அல்லது பழுப்பு அரிசியில் இருந்து தயாரிக்கப்படுகிறது. மாவு செய்ய, நெல்லிலிருந்து உமி நீக்கப்படு பெறப்பட்ட, அரிசியில் இருந்து அரிசி மாவு தயாரிக்கப்படுகிறது. தமிழ்நாட்டில் பாரம்பரியமாக பசையாக அரைக்கப்படும் அரிசியானது கைகளால் உரலில் அல்லது இயந்திர உரலில் அரைக்கப்படுகிறது. தூள் அரிசி மாவானது ஊறவைக்கப்பட்ட அரிசியை அதில் படிந்துள்ள ஈரத்தைப் போக்கி உரலில் உலக்கைக் கொண்டு இடித்து செய்யப்படுகிறது, அல்லது அதற்கென பிரத்தியேகமாக உள்ள அரவை இயந்திரத்தில் பணம் செலுத்தி அரைத்துக்கொண்டு வருகின்றனர்.

வகைகள்
------

சப்பானில் அரிசிமாவை கோமிகோ(  (米粉, *komeko*?) (米粉)
என்று அழைக்கப்படுகிறது இது இரண்டு வகைகளில் பசையாகவும், தூளாகவும் கிடைக்கிறது.

பயன்கள்
-------

பசையாக அரைக்கப்படும் அரிசி மாவு இட்டலி, தோசை போன்ற உணவுப் பெருட்களுக்கு மூலப் பொருளாக உள்ளது. பசைத்தன்மையற்ற தூளாக உள்ள அரிசி மாவானது கொழுக்கட்டை, அக்கி ரொட்டி மாவிளக்கு போன்றவற்றைச் செய்ய பயன்படுத்தப்படுகிறது. சிலர் அரிசி மாவைக்கொண்டு மாக் கோலம் இடுவர் இந்த மாக்கோலத்தில் உள்ள அரிசி மாவு எறும்பு உள்ளிட்ட பூச்சிகளுக்கு உணவாகட்டும் என்ற எண்ணத்தில் மாக்கோலம் இடப்படுகிறது.

மேற்கோள்கள்
-----------

1. ↑  Hosking, Richard (1997). *A Dictionary of Japanese Food*. Tuttle Publishing. பக். 191. பன்னாட்டுத் தரப்புத்தக எண்:9780804820424.. பார்த்த நாள்: Jan 29, 2013.
**தனங்கிளப்பு** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். யாழ்ப்பாணக் குடாநாட்டின் தெற்கில் உள்ள உப்பாறு கடலேரியால் மூன்று பக்கங்களும் சூழ அமைந்துள்ள இவ்வூரின் வடக்கில் நுணாவில், கோயிற்குடியிருப்பு என்னும் ஊர்களும், மேற்கில் மறவன்புலவும், மற்றப்பக்கங்களில் கடலேரியும் உள்ளன. இவ்வூர் தனங்கிளப்பு கிராம அலுவலர் பிரிவுக்குள் அடங்கியுள்ளது.

இவ்வூர் கடலேரியால் முப்புறம் சூழப்பட்ட பகுதியில் அமைந்துள்ளதால், மீன்பிடித்தொழிலும் இவ்வூரில் ஒரு முக்கியமான தொழிலாக உள்ளது. 2013 ஆம் ஆண்டின் மதிப்பீட்டின்படி இவ்வூரில் 42 மீனவக் குடும்பங்கள் வாழ்கின்றன.

குறிப்புகள்
-----------

1. ↑  Statistical Information-2010, பக். 17ல் உள்ள நிலப்படத்தைப் பார்க்க.
2. ↑  Statistical Information of the Northern Province-2014, பக். 82.

உசாத்துணைகள்
------------

* Statistical Information of the Northern Province-2014, Northern Provincial Council, Sri Lanka.
* Statistical Information 2010, Northern Provincial Council, Sri Lanka.

இவற்றையும் பார்க்கவும்
----------------------

* சாவகச்சேரி பிரதேச செயலாளர் பிரிவு
* யாழ்ப்பாண மாவட்டத்தில் உள்ள ஊர்களின் பட்டியல்
**உயிர்விசையியல்** என்பது, விசையியல் கொள்கைகளை உயிரினங்களில் பயன்படுத்தும் ஒரு துறையாகும். உயிரினங்களின் பொறிமுறைகளையும், உயிரியல் முறைமைகளில் பொறியியல் கொள்கைகளின் பயன்பாட்டையும் ஆய்வு செய்யும் உயிர்ப்பொறியியலும் இதற்குள் அடங்குகிறது. இந்த ஆய்வுகளையும், பகுப்பாய்வுகளையும், மூலக்கூறுகள் மட்டத்திலிருந்து, திசுக்கள், உறுப்புக்கள் என்பன வரை பல மட்டங்களில் நடத்துகின்றனர். நியூட்டன் விசையியலின் சில எளிமையான பயன்பாடுகள் ஒவ்வொரு மட்டத்திலும் சரியான அண்னளவாக்க முடிவுகளைத் தரக்கூடும் ஆயினும், துல்லியமான விபரங்களைப் பெறுவதற்கு, தொடர் விசையியலைப் பயன்படுத்த வேண்டியிருக்கும்.

தாவரங்களிலும், தாவர உறுப்புக்களிலும் உயிர்விசையியல் கொள்கைகளைப் பயன்படுத்துதல் ஒரு தனியான இணைத்துறையாக வளர்ச்சியடைந்துள்லது. இது *தாவர உயிர்விசையியல்* எனப்படுகின்றது.

பயன்பாட்டு விசையியல் துறைகளான வெப்பஇயக்கவியல், தொடர் விசையியல், இயந்திரப் பொறியியல் துறைகளான பாய்ம விசையியல், திண்ம விசையியல் என்பன உயிர்விசையியல் ஆய்வில் முக்கிய பங்காற்றுகின்றன.[1]
[2]

மேற்கோள்கள்
-----------

1. ↑  Hatze, Herbert (1974). "The meaning of the term biomechanics". *Journal of Biomechanics* **7** (12): 189–190. doi:10.1016/0021-9290(74)90060-8.
2. ↑  R. McNeill Alexander (2005) *Mechanics of animal movement*, Current Biology Volume 15, Issue 16, 23 August 2005, Pages R616-R619. எஆசு:10.1016/j.cub.2005.08.016
அரிகண்ட சிற்பம் திருவாசி மாற்றுரைவரதேசுவரர் சிவாலயத்தின் பிரகாரத்தில் உள்ளது.
**அரிகண்டம்** என்பது இறைக்கு தன்னுடைய தலையை ஒரே வெட்டில் அறுத்து சமர்ப்பிப்பதாகும்.  இந்த முறையில் தலையை ஒரு கையால் பிடித்துக் கொண்டோ, தலையை ஓரிடத்தில் இழுத்துக் கட்டியோ மறுகையால் வாள் கொண்டு கழுத்தினை அறுத்து பலி தந்தனர். இந்த வழக்கம் கொற்றவை எனும் காளிதேவிக்கு தங்கள் உயிரை தந்துள்ளனர். தமிழகத்தில் இந்த அரிகண்ட சிற்பங்கள் பல்வேறு இந்து சமய கோயில்களில் காணப்படுகின்றன. சில சிற்பங்கள் கோயில்களில் அல்லாமல் வெட்ட வெளியில் இருக்கின்றன. கொற்றவை தெய்வத்திற்கு கொடுக்கப்பட்ட இந்த பலி முறை குறித்து வைக்கப்பட்ட சிலைகள் கொற்றவை தெய்வக் கோயில்கள் அழிந்தபின்பும் உள்ளதாக கருதப்படுகிறது.

புலவர்கள் தங்களுடைய திறனை நிறுபனம் செய்ய தங்களுக்குள் பல்வேறு போட்டிகளை வைத்துக் கொண்டனர்.  அதில் அரிகண்டம் என்று குறிப்பிடும் படியான போட்டியில் கழுத்தில் கத்தியினைக் கட்டிக் கொண்டு அமர்ந்திருப்பர், போட்டிக்கு கொடுக்கப்படும் பொருள் அவர் கவி பாட வேண்டும். அதில் தவறும் பட்சத்தில் அந்த கத்தியால் தன்னுடைய கழுத்தினை அரிந்து கொண்டு சாக வேண்டும். இவ்வாறு புலவர்கள் யமகண்டம் என்றொரு போட்டியிலும் பங்கேற்றுள்ளனர்.

தவறான செய்திகள்
---------------

பல ஆய்வாளர்கள் யமகண்டத்தினை அரிகண்டம் என்று குறிப்பிட்டுள்ளார்கள். அபிராமி அந்தாதி பாடிய அபிராமி பட்டர் யமகண்டத்தில் நின்று பாடியுள்ளார். சிலர் அதனை அரிகண்டம் என்று குறிப்பிட்டுள்ளார்கள்.

ஆதாரங்கள்
---------

1. ↑  லஞ்சம் வாங்கினாலும், கொடுத்தாலும் மரண தண்டனை விதித்த மன்னன்: 700 ஆண்டுகளுக்கு முந்தைய கல்வெட்டில் தகவல்﻿ எஸ்.கே.ரமேஷ் தி இந்து நாளிதழ்
2. ↑
3. ↑
4. ↑
| முழுச் சந்திர கிரகணம்ஒக்டோபர் 8, 2014 |
| --- |
| சந்திரன் புவியின் நிழலின் ஊடாக வலமிருந்து இடமாக நகருதல் |
| Gamma | 0.3827 |
| Duration (hr:mn:sc) |
| Totality | 0:58:50 |
| Partial | 3:19:33 |
| Penumbral | 5:18:10 |
| Contacts (ஒருங்கிணைந்த அனைத்துலக நேரம்) |
| P1 | 08:15:33 |
| U1 | 09:14:48 |
| U2 | 10:25:10 |
| Greatest | 10:54:36 |
| U3 | 11:24:00 |
| U4 | 12:34:21 |
| P4 | 13:33:43 |

**முழு நிலவு மறைப்பு** ஒன்று ஒக்டோபர் 8, 2014 இல் இடம்பெறுகின்றது.இது 2014 ஆம் வருடத்தில் நிகழும் இரண்டு முழு சந்திர கிரகணங்களில் இரண்டாவதாகும்.

காணக்கூடிய தன்மையும் தோற்றமும்
------------------------------

வட பசிபிக் பிரதேசத்தில் முழுமையாக இக் கிரகணத்தைக் காணமுடியும். வட அமெரிக்காவிலிருந்து நோக்குபவர்கள் அக்டோபர் 8 புதன் (கிழமை)பின்னிரவில் கிரகணத்தினைக் காணலாம். மேற்குப் பசிபிக் ஆஸ்திரேலியா, முழுஇந்தோனேசியா, ஜப்பான் மற்றும் கிழக்காசியா முதலான பகுதிகளில் அக்டோபர் 8 புதன் சூரியன் மறைந்த உடன் கிரகணத்தைக் காணலாம்.

|  |
| --- |
| காணக்கூடிய பகுதி |

  

யுரேனசு கோள் ஒக்டோபர் 7ந் திகதியளாவில் கிரகண நிலவுக்கு எதிர்க்கோளாக நிலவிலிருந்து 1° மேலாகக் காணப்படும்) இதனால் சாதாரண இருவிழியன் மூலம் பார்க்கக் கூடியதாக இருக்கும். பார்வை இடவழு காரணமாக யுரேனசு சந்திரனிலிருந்து தோன்றும் நிலை பார்க்கப்படும் இடத்துக்கு ஏற்ப வேறுபடலாம்.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". மார்ச்சு 26, 2016 அன்று மூலம் பரணிடப்பட்டது. அக்டோபர் 7, 2014 அன்று பார்க்கப்பட்டது.
**மரபு வியட்நாமியத் திருமணம்** *(traditional Vietnamese wedding)* வியட்நாமியப் பண்பாட்டில் மிக முதன்மை வாய்ந்த விழாவாகும். இதில் கன்பூசிய, புத்தமத கருத்தியல்களின் தாக்கம் நிறைய உண்டு.

நிகுயேன் பேரரசு காலத்தில் இருந்தான மரபுத் திருமண உடைகள்
-------------------------------------------------------

நடுவண் வியட்நாம் ஆன்னமில் திருமணம், 1900 களில். மணமகன் வீட்டார் மணமகள் வீட்டுக்குச் சென்று மணமகளைத் தங்கள் வீட்டுக்கு அழைத்துச் செல்ல இசைவு கேட்டல். இது வியட்நாமிய மக்களின் மரபாகும்.
நடுவண் வியட்நாம் திருமண விழாக்கள் காட்சி, 1894
காலத்தையும் சூழலையும் பொறுத்து மரபு வியட்நாமியத் திருமண உடை வேறுபட்டாலும், நிகுயேன் பேரரசுக்குப் பின்னர் பெண்கள் ஆவோ தை திருமண உடையை அணியத் தொடங்கினர். இவை அரசு உடையான ஆவோ மேன் பூ எனும் அரசவை மகளிர் அணிந்த உடையைப் போல வடிவமைக்கப்பட்டதாகும். நிகுயேன் பேரரசுப் பாணித் திருமண உடை இன்று மக்களிடையே பெரிதும் விரும்பி மணக்கோலத்தில் அணியப்படுகிறது. ஆவோ மேன் பூவும் ஆவோ தையும் விரிவான வடிவமைப்புநுட்பத்தில் வேறுபடுகின்றன. ஆவோ மேன் பூவில் பேர்ரசு குறிய்யிடுகள் பின்னல்வேலைப்பாட்டல் அழகுபடுத்தப் பட்டிருக்கும். மேலும் இதில் ஆடம்பரமான மேலுறையாடைகள் அமைந்திருக்கும். கவுன் சிவப்பிலோ இளஞ்சிவப்பிலோ அமையும். வழக்கமாக மணமகள் கான் தோங் தலையணியை அணிவார். மணமகன் எளிய ஆடவர் அணியும் நீல நிற ஆவோ தை போன்ற உடையை அணிவார்.

  

நிகுயேன் பேரரசு காலத்துக்கு முன்பு மணமகள் ஆவோ தூ தான் கவர்ச்சி உடையை அணிவர்.

உறுதிப்படுத்தல்
---------------

திருமணத்துக்கு ஆறு மாதங்களுக்கு முன்பே உறுதிப்பாடு செய்தல் நடக்கும். கடந்த காலத்தில் குடும்ப ஏற்பாட்டுத் திருமணங்கள் மணமக்களின் பெற்றோராலோ அவர்களது சுற்றத்தாராலோ உறுதிபடுத்தப்பட்டது. இதில் மனமக்களோடு கலந்துகொள்வது உண்டு என்றாலும் இறுதி முடிவைப் பெற்றோரே எடுப்பர். உறுதிப்பாட்டு நாளன்று தான் பெரும்பாலும் மணமகளும் மணமகனும் முதன்முதலாகச் சந்திப்பர். என்றாலும், கடந்த சில பத்தாண்டுகளாக, வியட்நாமியர் காதல் மணம் புரிவது நிகழ்கிறது.

திருமணம்
--------

மேலும் காண்க
------------

விக்கிமீடியா பொதுவகத்தில்,  
 ***Wedding ceremonies in Vietnam***   
என்பதின் ஊடகங்கள் உள்ளன. 

* வியட்நாமியப் பண்பாடு
* வியட்நாம் வரலாறு

மேற்கோள்கள்
-----------
**அரிசுடார்க் அப்பொல்லொனோவிச் பெலோபோல்சுகி** (*Aristarkh Apollonovich Belopolsky*; Аристарх Аполлонович Белопольский) (ஜூலை 13 [யூ.நா. ஜூலை 1] 1854), மாஸ்கோ – 16 மே 1934, புல்கோவோ, இலெனின்கிராது) ஓர் உருசிய வானியலாளர். இவர் மாஸ்கோவில் பிறந்தார். ஆனால் இவரது தந்தையின் முன்னோர்கள் செர்பிய நகரமான பெலோபோல்யேவை சேர்ந்தவர்கள் ஆவர்.

வாழ்க்கை
--------

பெலோபோல்சுகி 1876 இல் மாஸ்கோ பல்கலைக்கழகத்தில் பட்டம் பெற்றார். இவர் 1878 இல் மாஸ்கோ வான்காணகத்தில் பியோதோர் அலெக்சாந்திரோவிச் பிரெதிக்கின் அவர்களின் உதவியாளராகப் பணியில் சேர்ந்தார். பின்னர், புல்கோவ் வான்காணகத்தில் 1888 இல் பணியாளராக வேலையில் சேர்ந்தார்.

இவர் கதிர்நிரலியலில் பணிபுரிந்து, பல கதிர்வீச்சு இரும விண்மீன்களைக் கண்டறிந்தார். இவற்றில் இவர் கண்டுபிடித்த காச்டர் B என்பது 2.92 ஒளிநாட்கள் தொலைவில் உள்ள ஒரு கட்புல இரும விண்மீனாகும். இது இரட்டை (ஜெமினி) விண்மீன்களில் ஒன்று. மேலும் இது பீட்டா ஜெமினோரம் எனவும் அழைக்கப்படுகிறது.

பெலோபோல்சுகி கருவிகள் செய்வதில் வல்லவர். இவர் 1900 இல் கதிர்நிரல்களின் டாப்பிளர் பெயர்ச்சியை அளக்கும் கருவியமைப்பை உருவாக்கினார். இவர் தொலைவில் உள்ள வான்பொருட்களின் சுழற்சி வீதத்தை அளக்க, ஒளியியல் டாப்பிளர் பெயர்ச்சிமுறையின் பயன்பாட்டை அறிமுகப் படுத்தினார். இவர் வியாழனின் நடுவரையானது, உயர் அகலாங்குகளைவிட வேகமாக இயங்குவதைக் கண்டறிந்தார். மேலும் காரிக்கோளின் வலயங்கள் திண்மம்போல. ஒருங்கே சுற்றுவதில்லை எனவும் அதனால் அவை தனித்த சிறுசிறு பொருட்களால் ஆகியவை என்பதையும் நிறுவினார்.

அக்காலத்தில் வெள்ளியின் ஒரு நாளுக்கான பொழுதைக் கணக்கிட முடியாமல் திணறினர். இவர் 1990 இல் 24 மணிநேரம் எனவும் 1911 இல் 35 மணிநேரம் எனவும் முன்மொழிந்தார்.

இவர் அசுகார் பாக்லந்தின் நல்ல நண்பர். அவர் 1916 இல் இறந்த்தும் புல்கோவ் வான்காணகத்தின் இயக்குநரானார். என்றாலும் அதன் நிறுவாகச் சுமையை விரும்பாததால் அப்பதவியை விட்டு 1918 இல் விலகினார்.

நிலவில் ஒரு குழிப்பள்ளம் இவர் பெயரால் பெலோபோல்சுகி குழிப்பள்ளம் எனவும், ஒரு சிறுகோள் 1004 பெலோபோல்சுகியா எனவும் வழங்குகின்றன. பெயரிட்டு வழங்கும் உருசிய அறிவியல் கல்விக்கழகத்தின் பல விருதுகளில் ஒன்று இவரது பெயரால் அழைக்கப்படுகிறது.

மேற்கோள்கள்
-----------

1. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: August 22, 2012.
2. ↑  "Аристарх Аполлонович Белопольский — Bourabai Research". 2011-07-22 அன்று மூலம் பரணிடப்பட்டது. 2015-11-05 அன்று பார்க்கப்பட்டது.

வெளி இணைப்புகள்
---------------

* வார்ப்புரு:Fr-icon "Les taches solaires et leur mouvement". *Memorie della Società degli spettroscopisti italiani*, vol. 16 (1888), p.17

### நினைவேந்தல்கள்

* ApJ **80** (1934) 81
* MNRAS **95** (1935) 338
* Obs **57** (1934) 204
**இரகுகுல திலகர்** (*Raghukul Tilak*)(சனவரி 7, 1900-திசம்பர் 25, 1989) என்பவர் இந்தியாவின் மேனாள் ஆளுநர் ஆவார்.

இளமை
----

இரகுகுல திலகர் சனவரி 7, 1900 அன்று உத்தரப்பிரதேசத்தின் மீரட் நகரில் பிறந்தார். இவர் இளங்கலை வரலாற்று பாடத்தினை 1924 முதல் 1926 வரை பயின்றார். பின்னர் 1928 முதல் 1932 வரை குர்ஜா கல்லூரியில் விரிவுரையாளராக இருந்தார்..

இந்திய விடுதலை போரில்
---------------------

ஒத்துழையாமை இயக்கத்தில் தீவிரமாகப் பங்கேற்ற திலகர் 1932 முதல் 1935 வரை சிறையிலிருந்தார். சிறையிலிருந்து விடுதலையானதும், 1935 முதல் 1938 வரை காசி வித்யாபீடத்தில் விரிவுரையாளராக பணியாற்றினார். மேலும் 1939 முதல் 1946 வரை உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 1942 ஆம் ஆண்டு வெள்ளையனே வெளியேறு இயக்கத்தில் பங்கேற்றதன் காரணமாக, இவர் மீண்டும் 1942 முதல் 1944 வரை சிறையிலிருந்தார்.

அரசியல்
-------

1944ஆம் ஆண்டில் உத்தரப் பிரதேசத்தில் நாடாளுமன்றச் செயலாளராக நியமிக்கப்பட்டார். பின்னர் இந்திய தேசிய காங்கிரசிலிருந்து விலகி சமாஜ்வாதி கட்சியில் இணைந்தார். 1952 முதல் 1958 வரை, ரயில்வே தேர்வு வாரியத்தின் வடக்கு மண்டல தலைவராகவும், 1958 முதல் 1960 வரை ராஜஸ்தான் அரசுப் பணியாளர்கள் தேர்வு கழகத்தின் உறுப்பினராகவும் இருந்தார். 1961ஆம் ஆண்டு வரை சர்வோதயா இயக்கத்தில் தீவிரமாக இருந்த இவர், திசம்பர் 1971 முதல் ஆகத்து 1974 வரை காசி வித்யாபீடத்தின் துணைவேந்தராகப் பணியாற்றினார். ஆகத்து 1974 முதல் செப்டம்பர் 1976 வரை, காசியில் உள்ள காந்தி கல்வி நிறுவனத்தின் கெளரவப் பொருளாளராகவும், பேராசிரியராகவும் இருந்தார்.

ஆளுநராக
-------

மே 12, 1977 முதல் ஆகத்துட் 8, 1981 வரை ராஜஸ்தான் மாநிலத்தின் ஆளுநராக இருந்தார். இந்த காலகட்டத்தில், 1977 ஆம் ஆண்டு ஜூன் 22 ஆம் தேதி வரை மாநிலத்தில் குடியரசுத்தலைவர் ஆட்சி இருந்தார்.

இறப்பு
------

திலகர் 25 திசம்பர் 1989 அன்று சாலை விபத்தில் இறந்தார்.

மேற்கோள்கள்
-----------

1. ↑
2. ↑  "On governors, go by reason not whim". 9 November 2015 அன்று பார்க்கப்பட்டது.
3. ↑  "राजस्थान विधान सभा". *rajassembly.nic.in*. 2022-03-14 அன்று பார்க்கப்பட்டது.
**அரிசுட்டாட்டிலின் மகளிர் பற்றிய பர்வைகள்** *(Aristotle's views on women)* பிற்கால மேலைய சிந்தனையாளரிடம் இடைக்காலம் வரை பெருந்தாக்கம் விளைவித்து ம்களிர் வரலாற்றிலும் தன்னட்சியாஇச் செலுத்தியது.

அரிசுட்டாட்டில் தனது *அரசியல்* எனும் நூலில் மகளிரி ஆடவருக்கும் அடங்கியவராகவும் ஆனால் அடிமைகளுக்கு மேலானவராகவும் பார்க்கிறார். இவர் கணவன் தன் மனைவி மீது ஆட்சி செலுத்தவேண்டும் என நம்புகிறார். ஆடவரில் இருந்தான மகளிர் வேறுபடுகளை மகளிரது எளிதல் தூண்டப்ப்டல், கூடுதலன் பரிவு, குறைகூறல், ஏமற்றுத்ல் ஆகிய பான்மைகளைக் கொண்டு வரையறுக்கிறார். ஆனால் ஆடவரும் மகளிரும் சமநிலை வாய்ந்த மகிழ்ச்சியோடு வாழவேண்டும் என்கிறார். இவர் தன் *பேச்சுக்கலை* எனும் நூலில் மகளிர் மகிழ்ச்சியிலேயே சமூக மகிழ்ச்சி அமியும் எனக் கூறுகிறார். பிளாட்டோ இருபாலாரும் சம்மானவரே; ஆனால் மகளிர் வலிமையிலும் விழுமியத்திலும் ஆடவருக்குச் சமமானவரல்லர்; ஆனால் அறிவிலும் செயல்திறனிலும் இருபாலாரும் சம வல்லமை பெற்றவரே என்பதால் ஓர் உயர்ந்த குடியரசின்கீழ் இருபாலாருக்கும் வேறுபாடின்றிச் சமமான கல்வி த்ந்து சம வேலை வாய்ப்பும் நல்கவேண்டும் எனக் கூறுவதை அரிசுட்டாட்டில் மறுக்கிறார்.

அரிசுட்டாட்டில் தன் மரபுப்பேறு பற்றிய் கோட்பாட்டில் தாய் மகவுக்கு மந்தமான (முடக்கநிலை) பொருளைத் தருவதாகவும் தந்தை செயல் வீறுள்ள பொருளைத் தந்து மாந்தரின வடிவ உயிர்ப்பான பங்களிப்பு தருவ்தாகவும் கூறுகிறார்.

ஆடவருக்கும் மகளிருக்குமான வேறுபாடுகள்
-------------------------------------

மேற்கோள்கள்
-----------

தகவல் வாயில்கள்
---------------

* Armand Marie Leroi (2014). *The Lagoon: How Aristotle Invented Science*. Bloomsbury. பன்னாட்டுத் தரப்புத்தக எண்:978-1-4088-3622-4.
* Henry Osborn Taylor (1922). "Chapter 3: Aristotle's Biology". *Greek Biology and Medicine*. Archived from the original on 27 மார்ச் 2006.. பார்த்த நாள்: 13 ஏப்ரல் 2021.
**நிலவியல் அருங்காட்சியகம்** (*Geological Museum*, மலாய்: *Muzium Geologi*) மலேசியாவில் பேராக் மாநிலத்தில் ஈப்போ நகரில் அமைந்துள்ள ஓர் அருங்காட்சியகம் ஆகும்.

### வரலாறு

1955 சூலை மாதத்தில், பேராக்கு முடிக்குரிய இளவரசர் மூன்றாம் இத்ரிசு ஷா என்பரால் அமைக்கப்பட்டது. இந்த அருங்காட்சியகம் 1957 ஆம் ஆண்டில் கட்டி முடித்து திறக்கப்பட்டது. கண்காட்சி இடம் மற்றும் வசூலை அதிகரிப்பதற்கு இந்த அருங்காட்சியகம் மலேசியாவின் ஒன்பதாவது மலேசிய திட்டத்தின் கீழ் விரிவாக புதுப்பிக்கப்பட்டு மேம்படுத்தப்பட்டது. இந்த அருங்காட்சியகம் 343 மீ2 பரப்பளவில் உள்ளது. இந்த கட்டிடம் ஈப்போவின் கனிம மற்றும் புவி அறிவியல் துறையுடன் ஒரு ஒருங்கிணைந்த பகுதி.

### பொருட்காட்சிகள்

இந்த அருங்காட்சியகம், அருங்காட்சியகத்தின் வரலாறு, பூமியின் வரலாறு, தொன்மாக்கள், தாதுக்கள், சுரங்க நடவடிக்கைகள், கனிம ஆய்வு, புவியியல் அபாயங்கள் என ஏழு மண்டலங்களாக பிரிக்கப்பட்டுள்ளது. இங்கு 600 க்கும் மேற்பட்ட வகையான கனிமங்கள் மற்றும் பல்வேறு கற்கள் வைக்கப்பட்டுள்ளன.

இவற்றையும் பார்க்க
------------------

* மலேசிய அருங்காட்சியகங்களின் பட்டியல்

மேற்கோள்கள்
-----------

1. ↑  "Geological Museum". *Ipoh Tourism Board Official Website*. 18 November 2021 அன்று பார்க்கப்பட்டது.
2. ↑  Leong, Ewe Paik (16 February 2017). "10 tourist attractions in the Kinta Valley". *New Straits Times*. .

விக்கிமீடியா பொதுவகத்தில்,  
 ***மலேசிய நிலவியல் அருங்காட்சியகம்***   
என்பதின் ஊடகங்கள் உள்ளன.
மகாராட்டிர மாநிலம் மதேரன் பகுதியிலுள்ள மேற்குத் தொடர்ச்சி மலையில் வரிப்பாறைகள்
செயற்கைக்கோள் மூலம் எடுத்த படிமம்
நான்கு வகைப் பகுதிகளின் வரைபடம்
**தென் மண்டல வரிப்பாறைகள்** அல்லது தக்காண வரிப்பாறைகள் என்பவை இந்தியாவின் மத்தியப் பகுதியிலும் மேற்குப் பகுதியிலும் காணப்படும் எரிமலைக் குழம்புப் பாய்வுகளால் ஆன, ஏறக்குறைய 500 000 சதுர கிலோமீட்டர் பரப்பளவைக் கொண்ட பாறைத் தொகுதியைக் குறிக்கும். மண் அரிப்பு காரணமாக, இவை படிக்கட்டு போன்ற அமைப்பினைப் பெற்றுள்ளன. இவ்வகைப் பாறைகள் காணப்படும் பகுதிகள் நான்கு வகைப்படுவன: அவை 1. முக்கியமான தென் மண்டலப் பகுதி, 2. மால்வா வரிப்பாறைகள், 3. மாண்டலாப் பகுதி, 4. செளராட்டிரப் பீடபூமி.

மேற்கோள்கள்
-----------

1. ↑  Götze, Jens; Hofmann, Beda; Machałowski, Tomasz; Tsurkan, Mikhail V.; Jesionowski, Teofil; Ehrlich, Hermann; Kleeberg, Reinhard; Ottens, Berthold (16 June 2020). "Biosignatures in Subsurface Filamentous Fabrics (SFF) from the Deccan Volcanic Province, India". *Minerals* **10** (6): 540. doi:10.3390/min10060540.
2. ↑  Macdougall, J. D. (1988). *Continental Flood Basalts*. Dordrecht: Springer Netherlands. ISBN 978-94-015-7805-9. OCLC 851375252
**இர. ந. வீரப்பன்** (சூன் 8, 1930 - செப்டம்பர் 3, 1999) மலேசியத் தமிழறிஞரும், தமிழாசிரியரும் ஆவார். ஏறக்குறைய 43 நாடுகளுக்கு சுற்றுப் பயணம் மேற்கொண்டு அங்குள்ள தமிழர்களிடம் உறவு பாராட்டி கள ஆய்வுப்பணி செய்து 43 நூல்களை எழுதி வெளியிட்டுள்ளார். சிறுகதை, ஆராய்ச்சிக் கட்டுரை, ஆய்வுப் பணிகள், இலக்கிய நாடகம் நடத்துதல், மொழிப் போராட்டம், உலகளாவிய தமிழ்ப் பண்பாட்டுத் தொடர்புகள் என பல துறைகளில் ஈடுபட்டவர். மலேசியத் தமிழ்ப் பண்பாட்டு இயக்கம், தமிழ் இலக்கியக் கழகம் ஆகிய அமைப்புகளைத் தோற்றுவித்தவர்.

வாழ்க்கைக் குறிப்பு
-------------------

இர. ந. வீரப்பன் இலங்கையின் மலையகத்தில் நடேசன், இரத்தினம் ஆகியோருக்குப் பிறந்தவர். தம் பெயருக்குரிய தலையெழுத்தாக முதலில் தாயின் பெயரையும் அடுத்ததாக தந்தையின் பெயரையும் இணைத்துக் கொண்டார்.
இலங்கையிலிருந்து தமிழ்நாட்டுக்குப் புலம்பெயர்ந்து பின்னர் மலேசியாவில் குடியேறினார். 1953 இல் ஈச்ச மரத் தோட்டத் தமிழ்ப்பள்ளியில் தொடங்கி தொடர்ந்து தென்னை மரத் தோட்டத் தமிழ்ப்பள்ளி, இரசாக் தோட்டத் தமிழ்ப்பள்ளி, கிள்ளான் மிட்லேண்ட்ஸ் தோட்டத் தமிழ்ப்பள்ளி, பந்திங் சுங்கை சோ தமிழ்ப்பள்ளி, காப்பார் நகரத் தமிழ்ப்பள்ளி எனப் பல பள்ளிகளில் பணியாற்றி 1985 ஆம் ஆண்டில் ஓய்வு பெற்றார். 1990 ஆம் ஆண்டு வரையில் கிள்ளான் அப்துல் சமது இடைநிலைப்பள்ளியில் தமிழ்மொழி கற்பித்தார்.

1990களில் இவர் உலகத் தமிழர் குரல் என்ற மாதாந்த சிற்றிதழ் ஒன்றை வெளியிட்டு வந்தார்.

தமிழகக் கவிஞர் கதிர் முத்தையனார், இலண்டனைச் சேர்ந்த சுரதா முருகையன் ஆகியோர் இர.ந.வீரப்பனைப் பற்றி நூல்கள் எழுதியுள்ளனர். இவரது மகள் வீ. முல்லை நாகராசு ‘இர.ந.வீரப்பனார் வாழ்வும் வரலாறும்’ எனும் நூலை எழுதியுள்ளார்.

எழுதிய சில நூல்கள்
------------------

* மலாய் தமிழ் ஆங்கில அகராதி
* மலேசியத் தமிழர்கள்
* உலகத் தமிழர் (புரட்சிப் பண்ணை, 1985)
* கானல்வரி (புரட்சிப் பண்ணை, 1985)
* உலகத் தமிழ்ப் பண்பாட்டு இயக்க வரலாறு (1992)
* இலக்கிய இதயம் (புரட்சிப் பண்ணை, 1987)

உசாத்துணை
---------

1. 1 2 3  "மலையகம் கண்ட 'உலகத் தமிழர்' ஐயா இர.ந.வீரப்பனார்". 4 செப்டம்பர் 2009. 30 மே 2014 அன்று பார்க்கப்பட்டது.
2. ↑   *மலேசியத் தமிழ் இலக்கியம் 2007*. மலேசியத் தமிழ் எழுத்தாளர் சங்கம். அக்டோபர் 2007.
3. ↑  "இந்த வாரம் கலாரசிகன்". தினமணி. 4 டிசம்பர் 2011. 30 மே 2014 அன்று பார்க்கப்பட்டது.
4. ↑  "இலக்கிய இதயம்". 2015-10-31 அன்று மூலம் பரணிடப்பட்டது. 30 மே 2014 அன்று பார்க்கப்பட்டது.
ஆடம் சிமித் பொருளியலின் தந்தை
**மரபுப்பொருளியல்** (Classical economics) என்பது முதன்மையாக தோற்றுவிக்கப்பட்ட நவீன பொருளியல் சிந்தனை கருத்துக்களாகும். ஆடம் சிமித்,டேவிட் ரிக்கார்டோ, தோமஸ் மால்துஸ், ஜோன் ஸ்ருவார்ட் மில் போன்ற பொருளியலாளர்கள் வெளியிட்ட கருத்துக்கள் மரபுப் பொருளியலாக கொள்ளப்படும். இவர்கள் தவிர பின் வந்த வில்லியம் பிர்ரி, யொகான் வான் தியூனென், கெய்ன்ஸ், கார்ல் மார்க்ஸ் போன்றவர்கள் மேற்கூறப்பட்ட பொருளியலளர்களின் கருத்துக்களை மேலும் தங்களது ஆய்வுகளின் மூலம் விரிவாக்கி மேம்படுத்தினார்கள்.

1776ம்,வெளியிடப்பட்ட அடம் ஸ்மித்தின் *நாடுகளின் செல்வங்கள்* (*The Wealth of Nations*) எனும் நூலே மரபுப்பொருளியல் கருத்துக்களின் தொடக்க புள்ளியாகக் கருதப்படுகின்றது.
19ம் நூற்றாண்டில் செயற்பாடுடையாதாக காணப்பட்ட தொன்மைப்பொருளியல் கருத்துக்கள் பின்னர் புதிய மரபுப் பொருளியலாக (neoclassical economics) மாற்றமுற்றது. மரபுப்பொருளியலாளர்கள் (Classical economists) வளர்ச்சி, அபிவிருத்தி என்பன குறித்து விளக்கமளிப்பதில் பெரிதும் முயன்று அவற்றில் பகுதியளவான வெற்றியும் பெற்றுள்ளனர். தொழிற்புரட்சி காரணமாக நிலமானிய சமுதாய அமைப்பு முதலாளித்துவ சமூகமாக மாற்றம் கொள்ளத் தொடங்கிய காலகட்டத்திலே இவர்களுடைய உன்னதமான செயலூக்கமுள்ள கருத்துகள் வெளியிடப்பட்டன.
அத்துடன் ஆட்சியாளரின் விரும்பம் சாராமல் பொருளியல் கருத்துக்களை வெளியிட்டும் வந்தனர்.உதாரணமாக அடம் ஸ்மித் நாடுகளின் செல்வம் என்பதை அரச கருவூலத்திற்கு மாற்றாய் வருடாந்த தேசியவருமானத்தை கொள்கின்றமை இங்கே குறிப்பிடதகுந்த விடயங்களுள் ஒன்றாகும்.

உசாத்துணை
---------

* Samuel Hollander - Classical Economics (Oxford: Blackwell, 1987)

இவற்றையும் பார்க்க
------------------

* பொருளியல்
**பரளிக்காடு** (*Baralikadu*) கோயம்புத்தூர் மாவட்டம், மேட்டுப்பாளையம் வட்டத்தில், மேற்குத் தொடர்ச்சி மலையின் அடிவாரத்தில் உள்ள கோடைக்கால சுற்றுலாத் தலம் ஆகும்.

இங்கு வரும் சுற்றுலாப் பயணிகளுக்கு, பில்லூர் அணையின் நீர்த்தேக்கப் பகுதியில் பரிசல் பயணம், பவானி ஆற்றில் குளியல், பழங்குடி மக்கள் வழங்கும் சத்தான உணவு, மேற்கு தொடர்ச்சி மலைக் காட்டில் நடைப்பயணம் மேற்கொள்ள தமிழ்நாடு வனத்துறையினர் உதவுகின்றனர். சுற்றுலாப் பயணிகளிடம் வசூலிக்கும் கட்டணம், பழங்குடி மக்களுக்கே செலவிடப்படுகிறது.

கட்டணம் மற்றும் முன்பதிவு
-------------------------

இங்கு ஒருநாள் இயற்கையோடு தங்குவதற்கு பெரியவர்களுக்கு ரூ. 500, பன்னிரண்டு வயதிற்கு குறைவானவர்களுக்கு ரூ. 400 உணவு செலவு உட்பட வனத்துறையால் கட்டணமாக வசூலிக்கப்படுகிறது. வாரத்தில் சனி மற்றும் ஞாயிற்றுக்கிழமை என இரு தினங்களில் மட்டுமே அனுமதி வழங்கப்படுகிளது. இதற்கு ஒரு வாரம் முன்பே வனத்துறையிடம் முன்பதிவு செய்வது அவசியம்.

மேற்கோள்கள்
-----------

1. ↑  பரளிக்காடு சுற்றுலாத் தலம்
2. ↑  "கூகுள் வரைபடம்". 23 சூலை 2017 அன்று பார்க்கப்பட்டது.

வெளி இணைப்புகள்
---------------

* Baralikadu பரணிடப்பட்டது 2022-08-22 at the வந்தவழி இயந்திரம்
**ஜெர்மன் பேரரசு** (German Empire) 1871 முதல் 1918 வரையுள்ள காலங்களில் ஜெர்மனி, 18 ம் நூற்றாண்டின் ஜெர்மன் பேரரசர் *முதலாம் வியெம்மால்* நிர்மாணிக்கப்பெற்ற இடங்கள் மற்றும் ஒருங்கிணைக்கப்பட்ட ஜெர்மனியை உள்ளடக்கிய பகுதிகள் ஜெர்மன் போரரசாக விளங்கியது. முதலாம் உலகப்போரினால் ஏற்பட்டத் தோல்வியாலும் பேரரசர் *இரண்டாம் வியெம்மின்*  (நவம்பர் 28, 1918) பதவித் துறப்பாலும் இப்பேரரசு ஜெர்மன் குடியரசாக சிதறுண்டது. இந்த இடைப்பட்ட *47 வருட காலங்களில்* இப்பேரரசு தொழில் வளர்ச்சியிலும், பொருளாதாரத்திலும் அதீத வளர்ச்சி கண்டு ஐரோப்பிய நாடுகளிலேயே மிகச்சிறந்த நாடாக ஜெர்மன் புரட்சிகளினாலும், உலகப்போரின் தாக்கத்தினாலும் வீழும்வரைத் திகழ்ந்தது. இதன் கிழக்கு எல்லைகளாக இரஷ்யப்பேரரசும், மேற்காக பிரான்சும், தெற்காக ஆஸ்திரிய-அங்கேரி நாடுகளும் எல்லைகளாக அமைந்திருந்தன.

பெயர்க் காரணம்
--------------

இதன் அதிகாரப்பூர்வப் பெயராக *டியுச்சஸ் ரைய்க்* என்று 1871 முதல் 1943 வரை அழைக்கப்பட்டு வந்தது. இதன் பொருள் ஆங்கிலத்தில் ஜெர்மன் பேரரசு என்பதைக் குறிக்கும். இச்சொல்லே காலப்போக்கில் எளிமையாக ஜெர்மனி என்று அழைக்கப்பட்டது. அதிகாரப்பூர்வமற்றப் பெயராக டியுச்சஸ் கெய்ஸ்ரெய்க் என்று 1871 முதல் 1918 வரையுள்ளக் காலங்களில் ஜெர்மனி என்ற பொருள்படும்படி அழைத்துவந்தனர். இதுவே பின்னாளில் ரெய்க் அல்லது *ஜெர்மன் ரெய்க்* ஆனது. ரெய்க் என்று அழைக்கும் முறை முதலாம் ரெய்க் ரோமப் பேரரசர் காலத்திலிருந்தே இப்படி அழைக்கப்பட்டு பின் இரண்டாம் ரெய்க் காலம் தொடர்ந்து இப்பெயர் வந்தாதாக வரலாற்றியிலாளர் ஆர்தர் மோயிலர் குறிப்பிடுகிறார். இதைப்பார்த்தே நாசிக்கள் மூன்றாம் ரெய்க் என்று அவர்கள் கொள்கைக்குப் பெயராக பயன்படுத்திக் கொண்டனர் என்று குறிப்பிடுகிறார்.

ஜெர்மன் பேரரசில் பிஸ்மார்க்
---------------------------

1848 ல் ஜெர்மன் பேரரசு *புருஷ்யப் பிரதமர்*  ஒட்டோ வோன் பிஸ்மார்க்கின் அதிகாரத்துக்குட்பட்டப் பேரரசராக இயங்கியது. இவர் ஆளுமையில் இந்நாட்டை கன்சர்வேட்டிவ் நாடாக மாற்றினார். புருஷ்யா மேலோங்கிய நிலையில் இருக்க ஜெர்மனியை உட்படுத்தினார். இதை சாத்தியமாக்க பிஸ்மார்க் *மூன்று போர்களை* ஜெர்மானியர்களுக்கு ஆதரவாக நடத்த வேண்டியதாயிற்று. 1864 ல் டென்மார்க்குக்கு எதிரான *இரண்டாம் ஷில்ஸ்விக் போர்*, 1866 ல் ஆஸ்திரியாவுக்கு எதிராக ஆஸ்திரியா-புருஷ்யாப் போர் மற்றும் 1870-71 ல் *இரண்டாம் பிரஞ்சு பேரரசை* எதிர்த்து *பிராங்கோ-புருஷ்யப் போர்* ஆகியப் போர்கள் நடத்தப்பட்டன.
**நாகலோகம்** என்பது இந்து தொன்மவியலின் அடிப்படையில் நாக இனங்கள் வாழ்கின்ற பாதளம் ஆகும். புராணங்களிலும், இதிகாசங்களிலும் இந்த உலகம் பற்றிய செய்திகள் உள்ளன. இந்த உலகத்தினை ஆட்சி செய்பவர் நாகதலைவன் என்றும், நாகராஜன் என்றும் அழைக்கின்றனர். ஆட்சியாளரின் மனைவி நாகராணி என்று அழைக்கப்படுகிறார்.

மகாபாரதத்தில் அர்ஜூனன் நாகஇளவரசி உலுப்பி என்பவளை திருமணம் செய்து, அரவான் என்றொரு மகன் பிறந்தான். அரவான் மகாபாரப் போரில் பலி கொடுக்கப்பட்டதாக வரலாறு கூறுகிறது. 

தியானத்தில் இருந்த சிவபெருமானின் தியானத்தினை பார்வதி களைத்தார். அதனால் நாக லோகத்தில் பார்வதி பிறந்து, சாபகாலம் முடிந்த பிறகு பூமியில் கோயில் கொள்ளுமாறு சிவபெருமான் சாபம் கொடுத்தார். பார்வதி நாகலோகத்தில் பிறந்து பிறகு பூமியில் குமிளங்காட்டில் கோயில் கொண்டாள் என குமிளங்காடு ஆதிநாகத்தம்மன் கோயில் தலவரலாறு கூறுகிறது.

இதனையும் காண்க
--------------

* பாதாளம்
* நாகர்கள்

ஆதாரங்கள்
---------

1. 1 2  "Dinakaran - குமிளங்காடு நாகாத்தம்மன் ஆலய வரலாறு".
[*தொடர்பிழந்த இணைப்பு*]

| * பா
* உ
* தொ
 இந்து அண்டவியல்  |
| --- |
| 
* பட்டியல்
* வலைவாசல்
* பகுப்பு

 |
| காலக் கணிப்பு முறை | 

|  |  |
| --- | --- |
| முறைகள் | 
* சந்திரமானம் (தமிழ் முறை, மலையாள முறை, வங்காள முறை, ஒரியா முறை)
* சூரியமானம்
* சந்திரசூரியமானம் (அமாந்த முறை, பூர்ணிமாந்த முறை)
* நாழிகை

 |
| அளகுகள் | 
* கல்பகாலம் (பிரம்மாவின் ஒரு பகல்/இரவு)
* மனுவந்தரம் (மனுவின் வாழ்நாள்) = 71 \* 4,320,000 வருடங்கள்
* சதுர்யுகம்
* யுகம் (4'320'000 வருடங்கள்)
* கிருத யுகம் (1,728,000 வருடங்கள்)
* திரேதா யுகம் (1,296,000 வருடங்கள்)
* துவாபர யுகம் (864,000 வருடங்கள்)
* கலி யுகம் (432,000 வருடங்கள்)

 |

 |
| லோகம் | 
* சிவலோகம்
* வைகுந்தம்
* கோலோகம்
* பிரம்மாண்டம்
	+ பூலோகம்
	+ புவர்லோகம்
	+ சுவர்லோகம்
	+ மஹர்லோகம்
	+ ஜனலோகம்
	+ தபோலோகம்
	+ சத்திய லோகம்
	+ அதல லோகம்
	+ விதல லோகம்
	+ சுதல லோகம்
	+ தலாதள லோகம்
	+ மஹாதள லோகம்
	+ பாதாள லோகம்
	+ ரஸதல லோகம்

 |
| 
* பட்டியல்
* வலைவாசல்
* பகுப்பு
* 

 |
**இந்திய மொழிகள்** (*Languages of India*) என்ற இக்கட்டுரை இந்தியாவில் பேசப்படும் மொழிகளைப் பற்றியதாகும். இந்தியா ஒரு பன்மொழிச் சமூகம் ஆகும். உலகில் அதிக மொழிகள் பேசும் நாடுகளில் இந்தியாவும் ஒன்று. இந்தியாவில் 1652-க்கும் மேற்பட்ட மொழிகள் பேச்சு வழக்கில் உள்ளன. 2001 கணிப்பின்படி, இந்தியாவில் 29 மொழிகள் பத்து லட்சத்துக்‌கும் மேற்பட்ட மக்களால் பேசப்படுகின்றன. 122 மொழிகள் பத்தாயிரத்திற்கு மேற்பட்ட மக்களால் பேசப்படுகின்றன. 

பெரும்பாலான மக்கள் (70%) இந்திய-ஐரோப்பிய மொழிகளைப் பேசுகின்றனர். இரண்டாவதாக 22% மக்கள் தமிழ் உட்பட்ட திராவிட மொழிகளைப் பேசுகின்றனர். இங்கு சீன-திபெத்திய மொழிகள், ஆசுத்ரோ-ஆசிய மொழிகள் ஆகியவற்றோடு வேறு சில மொழிகளும் பேசப்படுகின்றன. இந்தி, மராத்தி, குசராத்தி, பஞ்சாபி, பெங்காலி போன்ற மொழிகள் வட இந்தியாவில் பேசப்படும் முக்கிய மொழிகள் ஆகும். தமிழ், தெலுங்கு, மலையாளம், கன்னடம் போன்ற மொழிகள், தென்னிந்தியாவில் பேசப்படும் முக்கிய மொழிகள் ஆகும்.

இந்திய அரசின் அலுவல் மொழி இந்தியும் ஆங்கிலமும் ஆகும். மேலும் இந்தியாவின் அலுவல் மொழிகளாக இந்தியையும் சேர்த்து 22 மொழிகள் ஏற்பளிக்கப்பட்டுள்ளன. மாநிலங்களுக்கு தகுந்தாற்போல் அலுவல் மொழிகள் மாறுபடும்.
அவை பின்வருமாறு:

1. அசாமி -
2. மைதிலி மொழி -
3. வங்காளம் -
4. குசராத்தி -
5. இந்தி -
6. தமிழ் -
7. கொங்கணி மொழி -
8. மலையாளம் -
9. மணிப்புரி -
10. மராத்தி -
11. நேபாளி -
12. ஒரியா மொழி -
13. பஞ்சாபி -
14. சமசுகிருதம் -
15. சிந்தி -
16. கன்னடம் -
17. தெலுங்கு -
18. போடோ மொழி -
19. சந்தாளி மொழி -
20. தோக்ரி மொழி -
21. காசுமீரி
22. உருது

இவற்றையும் பார்க்க
------------------

* இந்தியாவில் தாய்மொழியைப் பேசுவோரின் எண்ணிக்கையின் பட்டியல்
* தேசிய மொழிபெயர்ப்புத் திட்டம்
* பாக்கிஸ்தான் மொழிகள்
* இலங்கையின் மொழிகள்

மேற்கோள்கள்
-----------

1. ↑  How may Languagages are spoken in India
**எம். பிரனேஷ்** 5 சனவரி 2023 அன்று சதுரங்கப் போட்டியில் இந்தியாவின் 79வது கிராண்ட்மாஸ்டராக தேர்வு செய்யப்பட்டார். 16 வயதான பிரனேஷ் காரைக்குடியைச் சேர்ந்த முதல் கிராண்ட்மாஸ்டர், தமிழகத்திலிருந்து 28வது கிராண்ட் மாஸ்டர் ஆவார். பிரனேஷ் இந்த நிகழ்வுக்கு முன்னதாக மூன்று விதிமுறைகளை முடித்திருந்தார். ஃபிட் சர்க்யூட்டின் முதல் போட்டியான ரில்டன் கோப்பையின் வெற்றியாளராக இந்தியாவைச் சேர்ந்த எம். பிரனேஷ் 22வது தரவரிசையில், ஸ்டாக்ஹோமில் களம் இறங்கி, 8 ஆட்டங்களில் வென்று, சர்வதேச செஸ் மாஸ்டர்களான கான் குசுக்சாரி (ஸ்வீடன்) மற்றும் செஸ் கிராண்ட் மாஸ்டர் நிகிதா மெஷ்கோவ்ஸ் (லாட்வியா) ஆகியோரை விட முழுப் புள்ளியையும் பெற்றுள்ளார்.

ஸ்வீடனில் நடைபெற்ற 2022/2023 ரில்டன் கோப்பைப் போட்டி டிசம்பர் 27 முதல் ஜனவரி 5 வரை நடைபெற்றது மற்றும் 29 தேசிய கூட்டமைப்புகளை பிரதிநிதித்துவப்படுத்தும் 136 வீரர்களை ஒன்றிணைத்தது. இந்த வெற்றிக்காக அவர் பெறும் 6.8 சர்க்யூட் புள்ளிகளுடன் எம். பிரனேஷ் தற்போது பன்னாட்டு சதுரங்கக் கூட்டமைப்பு போட்டியின் ஆரம்பச் சுற்றில் தலைவராக உள்ளார். ஆண்டின் இறுதிக்குள் அதிகப் புள்ளிகளைக் குவிப்பவர் என எதிர்பார்க்கப்படுகிறது. 2024ல் பன்னாட்டு சதுரங்கக் கூட்டமைப்பு வேட்பாளராக எம். பிரனேஷ் தகுதி பெறுகிறார்.

மேற்கோள்கள்
-----------

1. ↑  Pranesh M
2. ↑  M Pranesh becomes India’s 79th chess Grandmaster
3. ↑  16-year-old Pranesh M becomes India's 79th Grandmaster
**செருமனி நாட்டுப்பண்**  ("**Deutschlandlied**" (ஆங்கிலம்: "Song of Germany", டாய்ச்சு ஒலிப்பு: [ˈdɔʏtʃlantˌliːt];  "**Das Lied der Deutschen**" என்று அறியப்படும், பாடல் 1922 ஆண்டு முதல் செருமனி நாட்டின் நாட்டுப்பண்ணாக இருந்துவருகிறது. 1949ஆம் ஆண்டு செருமனி கிழக்கு ஜெர்மனி, மேற்கு ஜெர்மனி என பிளவுபட்டபோது இந்த பாடல் நாட்டுப்பண் என்ற தகுதியை இழந்தது என்றாலும் பெர்லின் சுவர் இடிந்து 1990 இல் ஒன்றுபட்ட ஜெர்மனி மீண்டும் உருவானபோது மீண்டும் இப்பாடல் நாட்டுப்பண்ணாக தேர்வுசெய்யப்பட்டது.

இதற்கான இசையை 1797 இல் அமைத்தவர் ஆஸ்திரிய இசையமைப்பாளரான ஜோசப் ஹேடன் ஆவார். இப்பாடல் புனித உரோமைப் பேரரசின் ம்ன்னரான இரண்டாம் பிரான்சின் பிறந்த நாளன்று உருவாக்கினார். உரோமப் பேரசு கலைக்கப்பட்டபின் பிற்காலத்தில் ஆத்திரியப் பேரரசின் நாட்டுப்பண்ணாக விளங்கியது. 1841 ஆண்டு ஜெர்மன் மொழியியலாளரும், கவிஞருமான ஆகஸ்ட் ஹீன்ரிச் ஹாட்மேன் வோன் ஃபாலர்செபன் என்பவர் ஹேடனின் மெல்லிசைக்குப் பாடல்வரிகளை எழுதினார். அந்த காலகட்டத்தில் இந்தப் பாடல்வரிகள் புரட்சிகரமானதாகக் கருதப்பட்டது.

வரிகள்
------

| ஜெர்மானிய மொழியில் | தமிழ் ஒலிபெயர்ப்பு | தமிழ் மொழிபெயர்ப்பு |
| --- | --- | --- |
| 

Einigkeit und Recht und Freiheit
Für das deutsche Vaterland!
Danach lasst uns alle streben
Brüderlich mit Herz und Hand!
Einigkeit und Recht und Freiheit
Sind des Glückes Unterpfand;
  | 

ஐன்கிட் உண்ட் ரெச்ட் உண்ட் ஃப்ரீஹிட்

ஃபர் தஸ் டாய்ஸ்ச வாடர்லேண்ட்

டானச் லாஸ்ட் உன்ஸ் அல்லே ஸ்ட்ரபன்

ப்ரூடர் லிஸ்ச்மித் ஹெர்ஸ் உண்ட் ஹாண்ட்

ஈனிகிட் உண்ட் ரெச்ட் உண்ட் ஃப்ரீஹிட்

சிந்த் தஸ் க்லகஸ் உண்டர்ப்ஃபெண்ட்

ப்ளூஹிம் க்ளான்ஸ் டீஸஸ் க்ளூகஸ்

ப்லூஹே டாய்ஸ்சஸ் வாடர்லண்ட். | 

ஒற்றுமை, நீதி மற்றும் சுதந்திரம்

தந்தையர் நாடு ஜெர்மனிக்கு.

இந்த நோக்கத்துகாக நாம் அனைவரும் பாடுபடுவோம்.

இதயத்தில் இருகரத்தில் சகோதர பாசம்

ஒற்றுமை நீதி மறு சுதந்திரம்

மகிழ்ச்சியின் உறுதிமொழிகள்.

இந்த மகிழ்ச்சியில் தழைக்கட்டும்.

தந்தையர் நாடு ஜெர்மனி தழைக்கட்டும். |

மேற்கோள்கள்
-----------

1. ↑  பாஸ்கரன் கிருஷ்ணமூர்த்தி (11 ஆகத்து 2016). "போட்டிப் பாட்டு!". தி இந்து. 12 ஆகத்து 2016 அன்று பார்க்கப்பட்டது.